cyanic-selkie/wikianc huggingface dataset:
Jannie Hofmeyr
Liberale opvattings
Voordat Hofmeyr skool toe gegaan het, het sy ma hom geleer dat God nie onderkei tussen ryk en arm of wit en swart nie, want voor Hom was almal gelyk.
By die debatsvereniging van die Suid-Afrikaanse Kollege was hy 'n sterk ondersteuner van die Kaapse liberale tradisie. Nie-blankes moes, indien hulle die nodige kwalifikasies gehad het, toegelaat word om aan die regering deel te neem. Volgens hom was daar breedweg twee naturellebeleide moontlik. Die eerste een was 'n beleid van segregasie, 'n beleid van onderdrukking, 'n beleid van die donker eeue. Die ander een was die verligte beleid, wat nie geïnspireer was deur vooroordeel nie, maar deur politieke wysheid, geregtigheid, dienstigheid en noodsaaklikheid. Laasgenoemde was die beleid wat hy ondersteun het.
Hofmeyr het onwrikbaar by sy (verligte) beginsels gestaan en byvoorbeeld in 1936 teen Hertzog se Wet op Naturelleverteenwoordiging gestem toe kollegas, onder wie Smuts, bereid was om die eerste minister te ondersteun. Die Parlement en kabinet is danksy sy beginselvaste standpunt toegelaat om na goeddunke te stem, maar in 1938 bedank hy uit die kabinet toe Hertzog minister A.P.J. Fourie in die Senaat aanstel wat nie ’n setel in die Unie-Volksraad kon kry nie, as een van die spesiale benoemdes vir hulle "vertroudheid met die redelike behoeftes en wense van die gekleurde mense van Suid-Afrika". Hofmeyr het geglo die nuwe verteenwoordiger het nie oor een van die vereistes beskik nie. Hy is terselfdertyd uit sy party se koukus geskop. Dit is ook ’n ope geheim dat sy opvattings oor die Indiërkwessie hom meer as een keer in stryd met Smuts gebring het. Met betrekking tot die senatorskap het hy standpunt ingeneem vir goeie en eerlike regering, maar in die kleurvraagstuk het hy gehou by sy beginsel van nierassige regering in die beste tradisie van Kaapse liberalisme. Oor of hy later sover sou gaan om hom by die Liberale Party (wat in 1953 uit die Verenigde Party ontstaan het) te skaar, kan net bespiegel word, maar in breë trekke was hy iemand wat die liberalisme voorgestaan het, veral ten opsigte van die erkenning van mense se menswaardigheid ongeag hul ras. Dit was na baie mense se mening sy sterk punt, maar vir baie van sy partygenote wat dit juis ’n swakheid: hulle was nie bereid om so ver te gaan nie en ná die verkiesing van 1948 het baie hom vir sy oortuigings verkwalik wat hulle gevoel het bygedra het tot die VP se nederlaag. Reeds voor die verkiesing het hy die skuld gekry vir sir De Villiers Graaff se nederlaag in die tussenverkiesing in Hottentots-Holland op 15 Januarie 1947 toe hy sy liberale standpunte uitgelig het tydens ’n toespraak en dit, na baie se mening, tot ’n oorwinning deur die Nasionale Party se H.J. van Aarde met 637 stemme gelei het. Tydens die verkiesing was Hottentots-Holland dan ook die enigste kiesafdeling wat die VP by die NP kon afneem toe Graaff wen met ’n meerderheid van 571, weer teen Van Aarde.
Eerbewyse
Eregrade is aan hom toegeken deur die Universiteite van Kaapstad, Witwatersrand en Oxford.
Waardering
Hofmeyr, wie se bydrae tot Suid-Afrika se oorlogspogings slegs deur dié van Smuts self oortref is, was ’n administrateur sonder gelyke, ’n onvermoeide werker, ’n briljante en edele mens en ’n denker wat sy tyd ver vooruit was, maar hy kon, met die oog op sy eie aard en dié van die Suid-Afrikaanse politiek, nie grootsheid bereik nie. Die merendeel van sy wit landgenote het hom met onbegrip, onrustigheid en soms met haat betrag; die liberale minderheid weer met gemengde gevoelens van verafgoding en ergernis. Toonaangewende gekleurdes het hom dalk bewonder, maar hulle kon nie begryp hoe moeilik sy posisie was nie. Aangesien hy hardnekkig aan die idee vasgeklem het dat hy meer goed binne as buite die Verenigde Party kon doen, kon hy nooit daarin slaag om die probleem op te los hoe om aan die party getrou te bly sonder om sy beginsels te kompromitteer nie.
Hy was – in die breedste sin van die woord – ’n voorstander van die liberalisme, veral in dié opsig dat hy mense as gelykes beskou het, ongeag hul ras, hoewel hy in die openbaar verplig is om ’n voorstander van gekwalifiseerde stemreg te wees ter wille van sy party. Vir baie was sy liberale oortuigings sy sterk punt, maar in die oë van sy partygenote, sy swak punt. Hulle was nie bereid om so ver soos hy te gaan nie en ná die skoknederlaag van 1948 het baie hom so te sê tereggewys en verkwalik. Hy was gedurig ’n teiken vir die toenemend jingoïstiese Afrikaanse pers, wat sy droom van ’n nierassige samelewing bespot het.
Oerinsekte
Die oerinsekte (subklas Apterygota) word deur vier insekteordes verteenwoordig en hulle verskil van die hoër insekte (subklas Pterygota) in die opsig dat hulle nie vlerke het nie en dat vlerke ook nie in hul voorouers se ontwikkelingsgeskiedenis voorgekom het nie. 'n Bekende verteenwoordiger van die subklas is die vismot ot silwervissie (Lepisma saccharina). Die afwesigheid van vlerke by hoër insekte is 'n algemene verskynsel, maar wanneer noukeurige ondersoek ingestel word, vind 'n mens dat vlerke se rudimente aanwesig is.
Miere se mannetjies het byvoorbeeld vlerke, terwyl dit in 'n onontwikkelde vorm by die werkers aanwesig is. Oerinsekte het geen struktuur wat met vlerke in verband gebring kan word nie, hoewel klein lobbe aan die borsstukke van sommige insekte gesien word. Baie paleontoloë beskou sulke strukture as moontlike evolusionêre voorlopers van vlerke, sodat die klein lobbe by die Apterygota as voor- lopers en nie as oorblyfsels nie van vlerke beskou kan word.
Oerinsekte verskil van die ander subklas insekte (Pterygota) in die opsig dat hulle geen gedaantewisseling (metamorfose) ondergaan nie, 'n toestand wat ametabolie genoem word. Die jong insekte is kleiner as hulle ouers en hul geslagsorgane is nie so goed ontwikkel nie.
Die kleintjies van hemimetaboliese insekte, soos sprinkane (orde Orthoptera) en die wandse (orde Hemiptera), ondergaan 'n onvolledige metamorfose waartydens die jong insekte baie soos hul ouers lyk omdat hulle reeds saamgestelde oë en gelede pote het, maar die geslagsorgane slegs tydens die laaste vervelling ontwikkel. Oerinsekte vervel nadat hulle geslagsryp is, wat beteken dat hulle aanhou groei en dat daar geen groot verskil na elke vervelling sigbaar is nie. Hemimetaboliese insekte hou op vervel nadat hulle geslagsryp is en die fisiologiese veranderings van elke vervelling is diepgaande.
Sowel oerinsekte as die hoër insekte het 'n liggaam wat uit drie segmente, naamlik die kop, borsstuk en agterlyf, bestaan, terwyl daar ook drie paar gelede pote aanwesig is. Oerinsekte se agterlywe is gewoonlik stomp en party dra aanhangsels wat soms as springapparaat gebruik word. Die Apterygota bestaan uit vier ordes, naamlik die Protura, Diplura, Collembola en Thysanura.
Geeneen het vlerke nie en ondergaan ook nie 'n metamorfose nie. Buiten hierdie eienskappe toon die diere egter min ander onderlinge ooreenkomste. Die Thysanura (vismotte) is waarskynlik verteenwoordigend van die oerinsekte, waaruit die hoër insekte ontwikkel het, en word as die subklas Apterygota se hoogste ontwikkelde groep beskou. Die Protura en Collembola het waarskynlik vroeg van die insektevoorouerlyn – afgewyk, en aangesien hulle min evolusionêre vordering toon, verteenwoordig die diere ’n evolusionêre dooie punt.
Dit is waarskynlik dat die insektevoorouers uit duisendpootagtige diere ontwikkel het, want abdominale aanhangsels op die agterlywe van Diplura en Thysanura soortgelyk aan die van duisendpote, dui op so 'n evolusionêre verwantskap. Omdat die erdvlooie of springsterte (Collembola) se eienskappe baie verskil en hul lewenswyse so gespesialiseer is, word hulle afsonderlik bespreek.
Orde Protura
Die grondluise (orde Protura) is klein diertjies wat in klam grond of onder bome se bas hou. Oë en antennae ontbreek heeltemal in die orde en die voorste ledemate word permanent vorentoe gerig, omdat sensitiewe voelhare daarop voorkom en die ledemate tot tasorgane gewysig is.
Die mond is ’n suigkonstruksie met twee uitsteeksels waarmee swamdrade geprik en die inhoud uitgesuig word. Geen Uitwendige geslagsdele is sigbaar nie en min inligting is oor die diere se paringsgedrag bekend. Die larwes het net 9 abdominale segmente nadat hulle uitgebroei het en vervel daarna net drie keer. Met elke vervelling word daar 'n segment by die abdomen gevoeg, totdat die volwasse dier twaalf segmente het en hulle daarna nie weer vervel nie.
Orde Diplura
Die diplura is blinde diere met lang, gesegmenteerde antennae. Daar behoort drie families tot die orde, waarvan die familie Campodeidae die volopste is en gewoonlik in die boonste grondlae aangetref word, waar hulle van verrotte plantmateriaal leef. Die familie Anajapygidae is 'n klein groep, maar die vleisetende lede van die familie Japygidae is volopper. Die diere kan uitgeken word aan hul versterkte, knyperagtige cerci (aanhangsels wat terminaal op die abdomen voorkom). waarmee hulle hul prooi dooddruk. Hierdie diere leef van insekte-eiers of insektelarwes wat hulle in die grand, onder bome se bas of klippe teëkom.
Orde Thysanura
Die vismotte (orde Thysanura) kan uitgeken word aan hulle bytende monddele wat nie deur 'n mondholte omsluit word nie, 'n eienskap wat evolusionêr ver gevorder is in vergelyking met die ander Apterygota. Die diere het ook 'n dun, skubagtige huid, sodat hulle maklik water verloor en gevolglik ’n vogtige habitat verkies.
Hulle paringsgedrag is baie interessant. Die familie Machilidae se lede het stewige aanhangsels aan hul agterlywe waarmee hulle spring as hulle gesteur word. Hulle verteenwoordig vermoedelik 'n aparte ontwikkelingslyn van die res van die Thysanura. Lede van die familie Lepidotrichidae leef van verrotte hout in plantasies, terwyl die familie Nicoletiidae se lede in grotte of in soogdiere se gate voorkom.
Acalle
Acalle is 'n genus van sponsdiere uit die klas van die Demospongiae (gewone sponse).
Jane Clifton
Jane Clifton (gebore 10 April 1949) is 'n Australiese aktrise. Sy is bekend vir haar rolle in die rolprent As Time Goes by (1988) en in die televisiereekse Homicide (1964) en Prisoner (1979).
Leslie Lyles
Leslie Lyles is 'n Amerikaanse aktrise en skryfster. Sy is bekend vir haar rolle in die rolprente Ladder 49 (2004), Black Swan (2010), We Need to Talk About Kevin (2011), en Blue Jasmine (2013).
Vriesreën
Vriesreën, vriesende reën of ysreën is 'n soort neerslag wat teen 'n groot hoogte as sneeu begin en uit 'n wolk na benede val, op sy pad heeltemal begin smelt terwyl dit deur 'n laag lug met temperature bo vriespunt beweeg, en uiteindelik weer 'n laer geleë laag lug met temperature benede vriespunt bereik waar dit onderkoel word. Hierdie water gaan onmiddellik bevries sodra dit teen enige voorwerp bots of op die grond val, en die yslaag wat ontstaan kan 'n dikte van enkele sentimeter bereik. Vriesreën kan taamlik skade veroorsaak aan bogrondse elektrisiteitskabels of aan bome. Dit kan breek onder die gewig van die ys.
Damon Wayans jr.
Damon Wayans jr. (gebore 18 November 1982) is 'n Amerikaanse akteur en skrywer. Hy is bekend vir sy rolle in die rolprente Dance Flick (2009), The Other Guys (2010), Big Hero 6 (2014), en Let's Be Cops (2014).
Erica subulata
Erica subulata is 'n plant wat tot die genus Erica behoort. Die plant is inheems aan die Wes-Kaap.
Walter Sisulu
Walter Max Ulyate Sisulu (18 Mei 1912 – 5 Mei 2003) was 'n Suid-Afrikaanse anti-apartheidsaktivis en lid van die ANC.
Familie en opvoeding
Walter Sisulu is op 18 Mei 1912 op Engcobo in die Transkei gebore as die seun van Alice Mase Sisulu, 'n Xhosa-vrou en huishoudster, en Victor Dickinson, 'n wit staatsamptenaar. Hy het by sy ma se familie in Qutubeni en Cofimvaba grootgeword, waar hy op vyftienjarige leeftyd standerd vier voltooi het aan die sendingskool waar hy 'n leerling was. Hy het hierna, in 1928, na Johannesburg vertrek om as 'n mynwerker te gaan werk.
Hy was egter te jonk om in diens geneem te word en het een werk ná die ander gehad voordat hy 'n eiendomsagentskap op die been gebring het wat hom onafhanklik gemaak het. Die agentskap het mettertyd ontwikkel in 'n plek waar desperate swartmense aangeklop het om hulp en waar baie vir weerstandsorganisasies gewerf is. Nelson Mandela was een van die mense wat by Sisulu opgedaag het om hulp te soek. Sisulu het die jong Mandela onder sy vlerk geneem en 'n lewenslange vennootskap is gebore wat 'n sentrale rol in die stryd teen apartheid sou speel.
Hy is in 1944 met Albertina getroud. Die egpaar het vyf kinders van hulle eie gehad en nog vier ander aangeneem. Sisulu se vrou en kinders het ook aktief deelgeneem aan die vryheidstryd teen apartheid. Sedert 1994 is van sy kinders in hoë poste aangestel, onder andere by die Suid-Afrikaanse Uitsaaikorporasie en in die kabinet.
ANC-aktivis
In 1940 het hy by die ANC aangesluit en in 1943 het hy, Nelson Mandela en Oliver Tambo die ANC-jeugliga gestig. Hy het ook 'n beplanningsrol gespeel in die militante beweging Umkhonto we Sizwe ("Spies van die Nasie"). In 1949 het hy die ANC se eerste voltydse sekretaris-generaal geword toe dié organisasie sy militante program van aksie aanvaar het. In 1952 was Sisulu saam met Yusuf Cachalia gesamentlike sekretaris van die Nasionale Aksieraad, wat die "Defiance Campaign" (uitdagingsveldtog) van stapel laat loop het. Hy sou later aangekla word vir sy deelname aan die veldtog.
In 1952 is Sisulu 'n opgeskorte vonnis opgelê vir sy rol in die beplanning van die "Defiance Campaign". Daarna reis hy deur Europa en besoek die USSR en China as ambassadeur van die ANC. Gedurende die volgende tien jaar is hy sewe keer in die tronk gegooi.
Op 12 Junie 1964, na die Rivonia-verhoor (1963–1964), is hy, Mandela, en ander senior ANC-lede tot lewenslange gevangenisskap gevonnis en op Robbeneiland opgesluit.
Van 1956 tot 1961 het hy tereggestaan op aanklagte van hoogverraad (dit sluit in sy aanhouding sonder verhoor in 1960). In 1961 is hy as eerste politieke kommissaris tot die beheerraad van die nuut gestigte Umkhonto WeSizwe verkies. In die volgende twee jaar is hy verskeie kere in hegtenis geneem of onder huisarres geplaas voordat hy tot ses jaar gevangenisstraf veroordeel is. Op 19 April 1963 het hy egter ondergronds gegaan hangende 'n appèl teen die vonnis, maar is op 11 Julie van daardie jaar is hy saam met agt ander leiers van die vryheidstryd by Lilliesleaf Farm in Rivonia in hegtenis geneem en onder die 90-dae-wet van destyds aangehou.
Intussen het hy ook verder begin studeer en geskryf – insluitende artikels oor nasionale helde vir die swart pers – met die oog daarop om massaveldtogte op 'n landwye skaal te beplan en om strategieë vir die teenstaan van apartheid te formuleer.
Sy grootste oomblik was ongetwyfeld tydens die Rivonia-verhoor van 1963/1964, toe die beskuldigdes besluit het dat Sisulu die aangewese persoon was om die gevreesde staatsaanklaer Percy Yutar as hoofgetuie vir die verdediging aan te durf. Sisulu het hom onder die vyf-dae-lange kruisverhoor so goed van sy taak gekwyt dat die regter, wat aanvanklik openlik aan die kant van die aanklaer was, die gewisse doodsvonnis vir agt van die tien hoofaangeklaagdes versag het tot lewenslange tronkstraf (die ander twee is vrygespreek).
In 1964 is Sisulu saam met Mandela en andere na Robbeneiland gevlieg, waar hy byna drie dekades lank aangehou is. Hy is later oorgeplaas na die Pollsmoor-gevangenis, vanwaar hy in Oktober 1989 vrygelaat is. Daarna het hy by die ANC se hoofkwartier, Shell House, gewerk saam met onder andere die destydse sekretaris-generaal, Cyril Ramaphosa. In 1991 het hy 'n versoeningsrol gespeel toe hy by die ANC se kongres in Durban vir die amp van ondervoorsitter van die ANC gestaan het, sodat 'n verdeling tussen Thabo Mbeki en Chris Hani – die ander kandidate vir die amp – omseil kon word.
Onder Sisulu se leiding het die ANC in 'n goed georganiseerde en doeltreffende vryheidsbeweging verander – wat die onderdrukking deur die apartheidsregering uitgelok het; wat die ANC ondergronds sou dryf; en die begin van die einde van die apartheidsbewind aangekondig het. Saam met sy kollegas het hy die "Freedom Charter" (Vryheidshandves) help opstel. Hy het ook 'n kultuur van openlike debat in die Nasionale Uitvoerende Komitee van die ANC bevorder. Sy statuur as nasionale leier is versterk deur sy reputasie as 'n man van onbesproke integriteit, waardigheid en toewyding aan die beginsels van demokrasie.
Toekennings
In 1992 het die ANC aan hom hulle hoogste eerbewys, die Isitwalandwe Seaparankoe toegeken vir sy bydrae aan die vryheidstryd in Suid-Afrika.
Die regering van Indië het in 1998 aan hom 'n "Padma Vibhushan", die tweede hoogste siviele orde van die Republiek van Indië, toegeken.
In 2004 behaal hy die 33ste plek in 'n stemming op SAUK3 om die "grootste Suid-Afrikaners van alle tye" te bepaal.
Afsterwe
Hy is op 5 Mei 2003 oorlede en is op 17 Mei 2003 tydens 'n "spesiale amptelike begrafnis" begrawe.
Walter Sisulu is volgens 'n besluit van die President, in oorleg met kabinetsministers, tydens 'n spesiale amptelike begrafnis by die Croesus-begraafplaas buite Soweto begrawe. Die begrafnis is bygewoon deur Suid-Afrikaanse politici en veterane van die "struggle", staatsmanne en hoogwaardigheidsbekleërs vanoor die hele Afrika, asook verskeie hooggeplaastes uit die buiteland. Voor die begrafnis het sy liggaam in staatsie gelê in die Uncle Tom-saal in Soweto, waar duisende mense hulde aan hom kom bring het. Die begrafnis is ook voorafgegaan deur 'n begrafnisrede by die Orlandostadion en gedenkdienste landwyd.
'n Gedenkdiens vir "Tata Sisulu" is ook by die kerk van St Martin-in-the-Fields in Londen gehou, terwyl die Britse minister van buitelandse sake, Jack Straw, tydens sy besoek aan Suid-Afrika 'n gedenkdiens in Pretoria bygewoon het. In sy huldeblyk het oud-president Mandela gesê dat 'n deel van hom met "Xhamela" se dood weggeval het, terwyl president Thabo Mbeki hom beskryf het as "Suid-Afrika se geliefde vriend en staatsman van bevryding".
Sisulu het self gesê dat hy graag onthou sou wou word as 'n man wat hom toegewy het aan die stryd vir die mense. Dat hy wel hierdie ideaal bereik het, word weerspieël in die verklaring van die ANC met sy dood dat Walter Sisulu een van die reuse van die stryd teen apartheid was. By sy begrafnis het die Amerikaanse sangeres Brenda Joyce die lied My Living Shall Not Be In Vain gesing – 'n lied wat ook by die begrafnis van die Afro-Amerikaanse burgerregteleier Martin Luther King jr. gesing is.
Othello
The Tragœdy of Othello, The Moore of Venice is 'n tragedie deur William Shakespeare, geskryf in ongeveer 1603.
Die toneelstuk is 'n gekonsentreerde, nou-gestruktureerde tragedie met amper geen sub-plot aflossing en draai om vyf of ses sentrale karakters. Othello se vertroue in die skurk, Iago en sy groeiende agterdog in die trouheid van sy vrou, Desdemona, het gelei tot die uiterste tragedie. Othello word algemeen beskou as een van Shakespeare se meesterwerke.
Karakters
en ander
Tilda Cobham-Hervey
Tilda Cobham-Hervey (gebore 4 September 1994) is 'n Australiese aktrise, regisseuse, en vervaardiger. Sy is bekend vir haar rolle in die rolprente 52 Tuesdays (2013) en One Eyed Girl (2014).
Macleantown
Macleantown is 'n dorp in die Oos-Kaap, Suid-Afrika. Die dorp is 34 km noordwes van Oos-Londen en 46 km suidoos van Stutterheim, en val onder bestuur van die Buffalo City Metropolitaanse Munisipaliteit.
Die dorp is in April 1881 genoem na Kolonel John Maclean (1810-1874), hoofkommissaris van Brits-Kaffrarië vanaf 1852.
Wetenskapsfiksie
Wetenskapsfiksie (WF) is 'n vorm van fiksie wat hoofsaaklik handel oor die inwerking van werklike of denkbeeldige wetenskap op die samelewing of 'n indiwidu. WF is dikwels op die huidige of toekomstige wetenskaplike, mediese en tegnologiese spekulasies gegrond.
Swartkeelgeelvink
Die swartkeelgeelvink (Ploceus velatus) is 'n algemene standvoël in savanne, grasveld, waterlope in dorre gebiede, landerye en tuine. Hulle broei alleen in klein kolonies in bome of riete in 'n netjiese balnes met 'n kort ingangstonnel. Die voël is poligaam en is 16 cm groot en weeg 30–44 gram. In Engels staan die voël bekend as Southern Masked Weaver.
Dwayne Wayans
Dwayne Wayans (gebore 20 Julie 1956) is 'n Amerikaanse akteur en komponis. Hy is bekend vir sy rolle in die rolprente Domino (2005), Littleman (2006), en Dance Flick (2009), en in die televisiereeks The Underground (2006).
RER
duimnael|links|RER lyneduimnael|links| RER Stasie Étoileduimnael|links|RER Stasie in 'n voorstadduimnael|links| In 'n trein van lyn B Die Réseau Express Régional (RER) is letterlik 'n snelstreeksnetwerk. Die woord word gebruik vir die streeksvervoerstelsel wat die middestad met die voorstede verbind en is een deel van die openbare vervoerdienste wat bv. in Parys deur die vervoermaatskappy RATP (Régie Autonome des Transports Parisiens) verskaf word. Omdat die Paryse Metro (moltrein) nie ver in die voorstede deurdring en die voorstadtreine op stasies net buite die middestad eindig, was dit nodig om 'n vinniger vervoermiddel vanuit die stadsentrum na die voorstede te ontwikkel. Die voorstadstreine van die Paryse RER beskik oor vyf lyne wat tussen 05h30 en 00h30 ry. In die stad fungeer die RER as 'n snelmetro: die afstande tussen die stasies is veel groter as by 'n gewone moltrein. Die tonnels van die RER lê dieper as die tonnels van die moltrein. In 2006 het die RER 451 miljoen passasiers op die RER RATP netwerk vervoer.
Emperor
Emperor is 'n Noorse black metal musiekgroep gestig in 1991.
Kaapse valsklipmossel
Die Kaapse valsklipmossel (Siphonaria capensis) kom aan die hele kus van Suid-Afrika voor en word tot 2,5 cm groot. Die skulp is ovaalvormig met die spits amper in die middel. Die skulp is gerib aan die buitekant met 'n gekartelde rand terwyl die binnekant glad is. Daar is bruin strepe aan die binnekant wat vanaf die middel uitstraal.
Die diertjie leef in die tussengetysone in poele of blootgestelde rotsgebiede. Hierdie klipmossel het nie soos die ander spesies kieue nie, maar kieuagtige uitgroeisels wat hulle toelaat om onder die water asem te haal.
Dirk Balfoort
Dirk Balfoort (1858 tot 1921) was 'n Nederlander wat in 1890 in Pretoria, Suid-Afrika aangekom het. Hy word regisseur en later direkteur van die rederykerskamer Onze Taal. Hy was ook 'n komponis en direkteur van die Hollandsche Mannekoor, vir wie hy ‘n sangstuk, getitel Liever dood dan onderworpen gekomponeer het. Hy het 'n besondere bydrae tot die kultuurlewe van Pretoria in die negentigerjare van die 19de eeu gelewer.
NTFS-3G
NTFS-3G is 'n oopbron, vrylik beskikbare aandrywer vir die NTFS-lêerstelsel vir Linux, Mac OS X, FreeBSD, NetBSD, Solaris, BeOS en Haiku. Dit word onder die voorwaardes van die GNU General Public License versprei. Dit is 'n stabiele program wat aktief ontwikkel word en is afgelei vanaf ntfsmount.
NTFS-3G is deur Szabolcs Szakacsits in Julie 2006 bekendgestel. Die eerste stabiele weergawe (1.0) is op 21 Februarie 2007 vrygestel.
Acanthancora
Acanthancora is 'n genus van sponsdiere uit die klas van die Demospongiae (gewone sponse).
Frank Borzage
Frank Borzage (23 April 1894 – 19 Junie 1962) was 'n Amerikaanse akteur, regisseur, en vervaardiger. Hy was bekend vir sy rolle in die rolprente 7th Heaven (1927), Bad Girl (1931), No Greater Glory (1934), en Desire (1936).
Erica subverticillaris
Erica subverticillaris is 'n plant wat tot die genus Erica behoort. Die plant is inheems aan Mpumalanga en kom by die Long Tompas voor. Die plant het habitat verloor weens bosbou bedrywighede en word tans bedreig deur indringerplante.
Acalle recurvata
Acalle recurvata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Acalle en tot die familie Metaniidae. Die wetenskaplike naam van die spesie is die eerste keer geldig gepubliseer in 1863 deur Bowerbank.
Sergeal Petersen
Sergeal Petersen (*1 Augustus 1994, Humansdorp) is ’n rugbyspeler wat vir die Cheetahs in Superrugby speel.
Petersen is op 22 Oktober 2016 vir die eerste keer ingesluit in die Springbokke se toerspan na Europa.
Atlanta
Atlanta is die hoofstad en die grootste stad van die deelstaat Georgia in die suidooste van die Verenigde State van Amerika. Volgens die 2010 sensus, was die bevolking van Atlanta 420 003. In 2019 is dit op 506 811 beraam. Atlanta is die ekonomiese spilpunt en naamgewer vir 'n metropolitaanse gebied wat rofweg die helfte van die deelstaatbevolking saamgetrek is. Oorspronklik gestig as 'n spoorwegterminus in 1847, het hierdie buitepos in Georgia gegroei tot 'n belangrike ekonomiese spilpunt en sakemetropool in die Suide.
Jane Lynch
Jane Lynch (gebore 14 Julie 1960) is 'n Amerikaanse aktrise en vervaardiger. Sy is bekend vir haar rolle in die rolprente Role Models (2008), Paul (2011), en Wreck-It Ralph (2012), en in die televisiereeks Glee (2009).
Atlanta
Gedurende die Amerikaanse Burgeroorlog was Atlanta weens sy strategiese belangrikheid vir die Gekonfedereerde State se ekonomie - die stad het as spoorwegsentrum 'n verskeidenheid logistieke funksies vervul - 'n militêre teiken vir Uniemagte. Die Slag van Atlanta, wat op 22 Julie 1864 suidoos van die stad plaasgevind het, was een van die belangrikstes gedurende die Burgeroorlog. Al het die Gekonfedereerde magte 'n neerlaag gely, het Atlanta eers ná 'n beleg deur Uniemagte op 2 September 1864 geval. Gekonfedereede magte het dele van die infrastruktuur voor die stad se inname aan die brand gesteek sodat hulle nie in die vyand se hande kon val nie. Stadsvernuwing staan reeds sedert die Reconstruction-tydperk, die historiese fase van heropbou en politieke heroriëntering wat op die Amerikaanse Burgeroorlog gevolg het, hoog op die stad se agenda. Atlanta se geluksbringer, die feniks, herinner aan die feit dat militêre infrastruktuur en openbare geboue aan die einde van die Burgeroorlog deur Gekonfedereerde sowel as Uniemagte onder generaal Sherman neergebrand is, maar soos 'n feniks uit die as verrys het om tot een van Amerika se vernaamste metropole te groei. As Capital of the New South het Atlanta tot 'n dinamiese metropool ontwikkel waar die hoofkantore van baie multinasionale ondernemings gesetel is. Sy gematigde klimaat maak van Atlanta dwarsdeur die jaar 'n gewilde toeristebestemming.
In die 20ste eeu het Atlanta 'n sentrale rol in die Amerikaanse burgerrregtebeweging en swart Amerikaners se strewe na gelyke ekononiemse geleenthede gespeel. So dra die stad die trotse bynaam "Kroonjuweel in die geskiedenis van swart Amerika" - 'n verwysing na die groot konsentrasie van histories swart tersiêre onderwysinstellings soos kolleges en Atlanta se swart entrepreneurs wie se erfenis in die Sweet Auburn Historic District bewaar word. In hierdie buurt met ses straatblokke het die eerste kantoorgebou in swart besit ontstaan en is die eerste dagblad met swart uitgewers en redakteurs gestig. In Auburn se Royal Peacock Club het befaamde swart kunstenaars soos Ray Charles, James Brown en Aretha Franklin opgetree. Atlanta se swart kulturele en sake-erfenis is een van die aandrywers van toerisme.
Die ultramoderne middestad, wat maklik te voet verken kan word, huisves naas kantore van ondernemings, hotelle, restaurante en ander geriewe baie van Atlanta se hoofbesienswaardighede soos CNN Center, setel van een van die wêreld se grootste nuus- en mediaondernemings, die Georga Aquarium en die World of Coca Cola Museum. Die kommersialisering van die middestad beteken egter ook dat dit laat saans 'n kwartier sonder mense word terwyl inheemses en besoekers na ander kwartiere met 'n lewendige naglewe stroom, soos Edgewood Avenue en Cabbagetown. Grootskaalse herontwikkeling van stoorhuise en ander sakegeboue vir die kleinhandel- en restaurantbedryf vind tans in West Midtown plaas. Midtown word as die kulturele hart van Atlanta en die middelpunt van die studentelewe beskou - hier is ook groen ruimtes soos Piedmont Park en die reusewinkelkompleks Atlantic Station geleë.
Lugvervoer
Die stad van Atlanta bedryf die Hartsfield-Jackson Atlanta Internasionale Lughawe, die eerste ter wêreld wat jaarliks meer as 100 miljoen passasiers gehanteer het - die eenmiljoenkerf is in Desember 2015 verbygesteek, terwyl in 2019 110 miljoen passasiers gehanteer is. Die lughawe, wat net suid van die stadsrand geleë is, dien as spilpunt vir Delta Airlines wat - terwyl dit tot 'n eersterangse lugredery gegroei het - ook bygedra het tot die uitbreiding van Atlanta se lughawe.
Erica suffulta
Erica suffulta is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Adrarplato
Die plato is bekend vir sy klowe en waaisandduine en is die tuiste van 'n klein menslike bevolking om die dorp Atar.
Voedselsekuriteit
thumb|180px|’n Vrou verkoop voedselprodukte in ’n mark in [[Lilongwe, Malawi.]]
Voedselsekuriteit is die mate waarin kos beskikbaar is en waarin ’n individu toegang daartoe het. Volgens die Verenigde Nasies se komitee oor wêreldvoedselsekuriteit word voedselsekuriteit gedefinieer as die mate waarin alle mense te alle tye fisieke, sosiale en ekonomiese toegang het tot genoeg, veilige en voedsame kos wat voldoen aan hulle kosvoorkeure en dieetbehoeftes vir ’n aktiewe en gesonde lewe. Nog een is die beskikbaarheid van kos ongeag klas, gender of streek. Daar is bewyse dat voedselsekuriteit duisende jare gelede al belangrik was toe antieke China en antieke Egipte kos wat geberg is, in tye van hongersnood beskikbaar gestel het.
Op die Wêreldvoedselkonferensie in 1974 is die term "voedselsekuriteit" gedefinieer met klem op verskaffing; dit is gedefinieer as die "beskikbaarheid te alle tye van genoeg, voedsame, uiteenlopende, gebalanseerde en gematigde wêreldvoorrade van basiese voedsel om ’n bestendige toename in voedselinname vol te hou en om wisselings in produksie en pryse teen te werk". Latere definisies het aanvraag en toegang tot die definisie bygevoeg. Die finale verslag van die Wêreldvoedselberaad in 1996 verklaar voedselsekuriteit bestaan "wanneer alle mense te alle tye fisieke en ekonomiese toegang tot genoeg, veilige en voedsame kos het om te voldoen aan hulle dieetbehoeftes en kosvoorkeure vir ’n aktiewe en gesonde lewe".
Stelselingenieurswese
Stelselingenieurswese is ’n holistiese, interdissiplinêre benadering tot die ordelike daarstelling van suksesvolle stelsels.
Dit plaas die klem op die tydige vaslegging van alle relevante belangehouers se behoeftes, die bepaling van die benodigde funksionaliteit wat uit hierdie behoeftes voortspruit, die ontwerp van ’n stelsel wat hierdie funksionaliteit bied, die daarstelling van die fisieke stelsel wat die gevraagde funksies uitvoer en die bepaling van die mate waartoe die daargestelde stelsel tydens bedryf voldoen aan die gestelde behoeftes.
Die vakgebied van stelselingenieurswese oorvleuel grootliks met dié van bedryfsingenieurswese.
Kleingeelvink
Die kleingeelvink (Ploceus intermedius) is 'n gelokaliseerde, algemene standvoël in savanne en boomveld. Hulle broei koloniaal in bome of riete naby water in 'n taamlike slordige nes met 'n kort tot halflang ingangstonnel. Die voël is poliginies en is 13 cm groot en weeg 15 - 32 gram. In Engels staan die voël bekend as die Lesser Masked Weaver.
Welkom
Welkom is 'n jong, welvarende stad in die noordelike deel van die Vrystaat, 250 km suid van Johannesburg en 11 km suid van Odendaalsrus op die Vrystaatse Goudveld. Welkom is die tweede grootste stad in die Vrystaat, 140 km noordoos van Bloemfontein.
Geskiedenis
Die stad is in 1947 op die plaas Welkom uitgelê. Dit het in 1961 'n munisipaliteit geword en op 14 Februarie 1968 'n stad. Die stad is ontwerp deur William Backhouse, 'n stads- en streekbeplanningskonsultant vir Anglo-American Corporation. Die dorp is ontwikkel om as 'n modeldorp te dien vir die werkers van die goudmyne van die streek. 'n Kenmerk van die stad is dat verkeersligte en stopstrate grootliks uitgeskakel is deur die gebruik van verkeersirkels, en die stad het ook netjiese parke en sport- en ontspanningsgeriewe. Die woongebied Thabong is gestig om swart werknemers te huisves. Die teorie is dat die goudmyne eers die dorp Odendaalsrus genader het vir verdere ontwikkeling, maar nadat onderhandelinge skipbreuk gelei het, is Welkom ontwikkel.
In 2011 het ’n brand die Ernest Oppenheimer-teater beskadig.
Topografie
Koppie Alleen is die enigste heuwel naby Welkom, vandaar die gepaste naam. Die koppie is 1435 meter bo seespieël. Die grootste wateropvangsgebied is die Sandrivier aan die suidooste kant van Welkom, rigting Virginia. Groot soutpanne soos Flamingopan en Theroniapan is na die suidweste kant van Welkom geleë. Flamingopan is aangegee as ’n Belangrike Voëlgebied (BVG).
Monumente en openbare kuns
Welkom het verskeie monumente, insluitend:
Distrik
Die distrik is 557 km2 groot en in 1954 geproklameer. Mielies en suiwel is die belangrikste landbouprodukte. Die Matjhabeng Plaaslike Munisipaliteit het in 2011 406 461 inwoners gehad.
Landbou
Die hoë watertafel in die noord-westelike deel van die distrik maak dit baie geskik vir mielieproduksie en moet 'n belangrike mielieproduserende gebied bly. Die distrik word meestal bedek deur niebewerkbare, matigpotensiële weiveld, sowel as marginale potensiële bewerkbare grond. Die Welkomstreek vorm deel van die mieliedriehoek, wat oor drie van Suid-Afrika se provinsies strek. Die streek is ook 'n groot produsent van sonneblomme, pluimvee en vleisbeeste.
Hans-Peter Künzi
Hans-Peter Albert Künzi (20 April 1955 – 13 Augustus 2020) was 'n navorser in topologie en kategorieteorie aan die wiskundedepartement van die Universiteit van Kaapstad. Met sy akademiese A-gradering word hy wêreldwyd as een van die voorste navorsers in sy area van ondersoek geag. Sy navorsingsbelangstellings sluit topologie, ordes, kategorieë, en kombinatoriek en die toepassing daarvan op analise en algebra, bv. in die teorie van asimmetriese topologie, in. Künzi was redaksielid van die wiskundige vaktydskrifte Quaestiones Mathematicae en Topology and its Applications ("Topologie en sy toepassings").
Loopbaan
Hans-Peter Künzi ontvang in 1982 sy PhD van die Universiteit Bern met sy tesis Quasi-metrisierbare Raeume ("Quasi-metriseerbare ruimtes") onder toesig van Jürg Rätz. Wiskundig-genealogies gesproke is Künzi 'n afstammeling van onder andere David Hilbert.
FC Erzgebirge Aue
Die span het aanvanklik puik presteer en in 1954 het die kommunistiese Oos-Duitse regering besluit dat die nabygeleë stad Chemnitz - toe nog Karl Marx Stadt – 'n sterk sokkerspan verdien het. Ondanks die feit dat die tuisbasis van die klub in Aue gebly het, is die naam verander in SC Wismut Karl Marx Stadt. In die periode wat daarop volg was die klub baie suksesvol in Oos-Duitse sokker. In 1955 word die FDGB-beker verower, gevolg deur drie nasionale titels in 1956, 1957 en 1959. In 1959 word die bekereindstryd weer bereik, maar verloor die klub met 3-2 teen BFC Dynamo. In 1963 het Karl Marx Stadt 'n eie span gekry is die klubnaam weer terug verander in BSG Wismut Aue. Tot vandag het Aue nog heelwat ondersteuners wat die span uit Chemnitz ondersteun en na Aue reis vir tuiswedstryde.
Na die val van die Berlynse Muur en die eenwording van Duitsland, is die naam in 1990 verander tot FC Wismut Aue. Enkele jare later, in 1993, word die huidige naam - FC Erzgebirge Aue - aangeneem. Die naam Erzgebirge (ertsgebergte) verwys na die ligging van Aue.
In 2003 het Aue verrassend die Regionalliga Noord gewen en na die 2. Bundesliga gepromoveer, waar dit 'n sterk mededinger blyk te wees.
Erelys
Oos-Duitse kampioen FDGB-Pokal
Isaac Titsingh
As opperhoof lei hy elke jaar die hofreis na Edo (nou Tokio) om die Shogoen en sy hof te bedank met pragtige geskenke.
Acanthancora aenigma
Acanthancora aenigma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Acanthancora en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Kraalbos
Kraalbos (Galenia africana L.) is 'n struik uit die vygiefamilie wat inheems is aan Suid-Afrika en Namibië. Dit kom algemeen in die drie Kaapprovinsies en in die Vrystaat voor. Op die SANBI-rooilys is dit as veilig (LC) gelys.
Dit is 'n regop aromatiese struikie van 0,5 tot 1,5 meter hoog. Die stam is bleek en die blaartjies is aanvanklik heldergroen, maar hulle word later geel tot oranje. Hulle is plat en smal, 15-50 mm lank en 2-5 mm breed. Die blommetjie is onopvallend, geelgroen en talryk.
Dit is 'n pionierplant, wat vertrapte of oorbeweide grond as eerste weer sal koloniseer. In kraalbos se skaduwee kan daarna ander meerjarige plante opnuut gaan groei wat die herstelproses van die grond inlei. Die plant is egter giftig vir vee, soos skape en bokke. Normaal vreet hulle dit nie, maar indien daar geen ander kos is nie, kan hulle dit vreet en waterpens kry. Hierdie vergiftiging kan tot skade aan hart en lewer lei. Boere het dikwels geprobeer kraalbos te verwyder, maar dit lei net tot meer erosie en degradasie van die grond.
Die blare bevat flavonoïede wat antibakteriële eienskappe besit, wat veral tuberkulose kan beveg.
Die plant se geneeskragtige eienskappe was reeds by die Khoi bekend en mense het dit gebruik teen huidseertes. Vandag word dit tot seep en sjampoe verwerk.
Beweiding
Die beweidingskapasiteit is gering:
Scott Plank
Scott Plank (11 November 1958 – 24 Oktober 2002) was 'n Amerikaanse akteur. Hy was bekend vir sy rolle in die rolprente American Strays (1996) en Holes (2003), en in die televisiereeks Strange Luck (1995).
Jessica Lynch
Jessica Lynch (gebore 26 April 1983) is 'n Amerikaanse aktrise. Sy is bekend vir haar rolle in die rolprente Virtuous (2015), One Church (2016), Shake Off the World (2016), en Hammer: The 'Rootin' for Regen' story (2017).
Erica swaziensis
Erica swaziensis is 'n plant wat tot die genus Erica behoort. Die plant is inheems aan Eswatini.
Georg Simon Ohm
Georg Simon Ohm (Duits: [ˈɡeːɔʁk ˈʔoːm]; 16 Maart 1787 – 6 Julie 1854) was 'n Duitse fisikus wat die wette vir die vloei van elektriese stroom deur weerstande (resistors) geformuleer het. Aangesien hy 'n hoogleraar in die wiskunde was, is sy werk nie dadelik erken nie en hy moes lank wag voordat sy wette aanvaar is.
Ohm het in 1817 'n hoogleraar in die wiskunde geword. Hy het egter 'n lewendige belangstelling in die fisika gehad en hom veral toegespits op elektrisiteit. In 1827 het hy ’n werk, Die galvanische Kette, mathematisch bearbeitet ("Die matematiese ondersoek van die galvaniese stroomkring"), gepubliseer wat 'n groot invloed op die teorie en die toepassings van elektriese stroom uitgeoefen het. Niemand wou hom egter erkenning vir sy werk gee nie, aangesien hy as 'n wiskundige en nie 'n fisikus nie beskou is.
Dit het Ohm so gehinder dat hy uit sy pos by die universiteit bedank en 'n pos by 'n tegniese kollege aanvaar het. In 1841 het die Royal Society of London Ohm se wet amptelik aanvaar en die Copley-medalje aan hom toegeken. Dit het hom opnuut gemotiveer om verdere navorsing in verband met elektrisiteit te doen. Ohm se wet lui dat die stroom wat deur 'n resistor vloei direk eweredig is aan die spanning oor die resistor en omgekeerd eweredig aan die waarde van die resistor:
I = V/R, waar I die stroom in ampére, V die spanning in volt en R die weerstand in ohm is. Dit beteken dat wanneer ’n resistor van 6 ohm (Ω) byvoorbeeld aan 'n spanningsbron van 12 V verbind word, 'n stroom van 2 A deur die resistor sal vloei:
I = {V \over R}   = = 2 A
Hieruit kan afgelei word dat hoe hoër die resistor se waarde word, hoe kleiner word die stroom deur die resistor. Die eenheid vir elektriese weerstand, die ohm (Ω), is dan ook na Ohm vernoem, en word vandag algemeen in elektriese werk gebruik. Benewens die Griekse omega, word dit dikwels ook met die simbole R of E aangedui.
String (rekenaarwetenskap)
'n String in rekenaarprogrammering is 'n reeks karakters, hetsy as 'n literale konstante of as 'n veranderlike. Laasgenoemde mag toelaat dat sy elemente gemuteer en sy lengte verander word, of dit mag na skepping onveranderlik wees. 'n String word gewoonlik as 'n datatipe beskou en word gewoonlik as 'n skikking van grepe (of woorde) geïmplementeer wat 'n reeks elemente, gewoonlik karakters, in 'n karakterkodering stoor.
Afhangend van die programmeertaal en die presiese datatipe in gebruik kan 'n veranderlike wat as 'n string verklaar word, veroorsaak dat berging in geheue staties met 'n maksimumlengte geallokeer word, of van dinamiese allokasie gebruik maak om dit in staat te stel om 'n veranderlike aantal elemente te stoor.
Wanneer 'n string literaal in bronkode verskyn, staan dit as 'n stringliteraal of 'n anonieme string bekend.
In formele tale, wat in wiskundige logika en teoretiese rekenaarwetenskap gebruik word, is 'n string 'n eindige reeks simbole wat uit 'n versameling, bekend as 'n alfabet, gekies word.
Laura Ingraham
Ingraham het in die laat-1980's as 'n toespraakskrywer in die administrasie van President Ronald Reagan gewerk. Hierna het sy 'n Juris Doctor-graad verwerf en voortgegaan om as 'n regsklerk te werk by die Second Circuit Court of Appeals in New York. Hierna het sy gewerk as klerk vir Regter Clarence Thomas. Sy het ook vir die prokureursfirma Skadden, Arps, Slate, Meagher & Flom in New York gewerk. Ingraham het in die negentigerjare met haar loopbaan in die media begin.
Saulsville
Saulsville is 'n township wes van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Atteridgeville in die ooste, Laudium in die suide en Lotus Gardens aan die noordekant.
Berlynse kasteel
Die Berlynse kasteel (Duits: Berliner Schloss, dikwels ook Berliner Stadtschloss) was die hoofwoning en winterresidensie van die markgrawe en keurvorste van Brandenburg, later ook van die Pruisiese konings en Duitse keisers. Die kasteel was op die Spreeriviereiland in die huidige Berlynse stadsdistrik Mitte geleë.
Ná die Novemberrewolusie van 1918 en die laaste Duitse keiser Wilhelm II se bedanking het die kasteel as museum gedien en ook ander instellings gehuisves soos byvoorbeeld die Kaiser-Wilhelm-Gesellschaft en die Notgemeinschaft der deutschen Wissenschaft. Nadat dit in die Tweede Wêreldoorlog ernstig beskadig is, is 'n tyd lank uitstallings in die kasteel gehou wat nou in Oos-Berlyn geleë was.
In 1950 het die sekretaris-generaal van die sentrale komitee van die Sosialistiese Eenheidsparty van Duitsland (SED), Walter Ulbricht, die besluit geneem om die kasteel op te blaas en sodoende plek te skep vir 'n groot sentrale plein waar groot optogte gehou kon word. Die kasteel is tussen 7 September en 30 Desember 1950 afgebreek. In 1959 is ook die nabygeleë kleiner kasteel in die Monbijou-park gesloop.
Tussen 1973 en 1976 het op die terrein van die Berlynse kasteel die nuwe Palast der Republik ("Paleis van die Republiek") ontstaan, 'n veeldoelige gebou waar Oos-Duitse afgevaardigdes vergader het, konserte en feeste plaasgevind het. Die paleis is ná die Duitse hereniging tussen 2006 en 2008 weens asbesbesmetting afgebreek.
In 2007 het die Bundestag (die Duitse parlement) en die deelstaat Berlyn besluit om die Berlynse kasteel vanaf 2010 herop te bou. Weens besuinigings in die nasionale begroting is die begin van boubedrywighede in Junie 2010 met vier jaar vertraag. Die herboude kasteel is op 16 Desember 2020 ingewy.
Die nuwe gebou pronk aan drie kante met die herboude historiese fasades en huisves onder die naam Humboldt-Forum naas 'n biblioteek van die nabygeleë Humboldt-universiteit ook versamelings van die Stiftung Preußischer Kulturbesitz.
Toni Collette
Toni Collette (gebore 1 November 1972) is 'n Australiese aktrise en vervaardiger. Sy is bekend vir haar rolle in die rolprente Muriel's Wedding (1994), The Sixth Sense (1999), About a Boy (2002), en Little Miss Sunshine (2006).
Mont Nimba
Mont Nimba is 'n berg langs die grens van Ivoorkus en Guinee in Wes-Afrika. Teen 1 752 m (5 750 voet) is dit die hoogste punt in beide lande. Die berg is deel van die Nimba Massief (die "Guinese Ruggraat"), oor die grens tussen die twee lande en Liberië lê. Die naaste groot vestiging is Jekepa wes daarvan in Liberië.
Sedert 1944 is die gebied, buiten die Liberiese gedeelte, 'n natuurreservaat. Die gebied, Mount Nimba Strict Nature Reserve, wat tans 180 km² beslaan, is as 'n Wêreld Erfenisplek verklaar, wat beide reënwoude en savanne insluit. Dit is 'n streng reservaat wat toerisme verbied.
Die berg is ryk aan ystererts. Intensiewe mynbou het in die Liberiese gedeelte plaasgevind tot die reserwes in 1989 uitgeput is. Die kombinasie van yster-kwartsietplate, skisse en granitogneiss het deur erosie uitsonderlike landvorme voortgebring.
Die berg is sy naam toegeken in Desember 1929, tydens die ekspedisie van Sempere, Sattler en Michelis.
Rooikopkwelea
Die Rooikopkwelea (Quelea erythrops) is 'n skaars intra-Afrika, broeiende trekvoël. Hulle verkies vogtige grasveld en aangresende boomveld, en broei in kolonies, gewoonlik in rietplate. Die voël is 11 cm groot en weeg 15 - 25 gram. In Engels staan die voël bekend as die Red-headed Quelea.
The Washington Post
The Washington Post is 'n groot Amerikaanse dagblad wat op 6 Desember 1877 gestig is. Dit is die grootste koerant wat in Washington, D.C., die hoofstad van die Verenigde State, gepubliseer word, en fokus veral op nasionale politiek. Sy leuse, Democracy Dies in Darkness, verskyn bo-aan sy voorblad. Breëbladweergawes word daagliks in die Distrik Columbia, Maryland, en Virginië gedruk.
Mount Coke
Mount Coke is 'n dorp in die Oos-Kaap, Suid-Afrika. Die dorp is 18 km oos van King William’s Town en val onder bestuur van die Buffalo City Metropolitaanse Munisipaliteit.
Coby Connell
Coby Connell (gebore 20 Junie 1984) is 'n Australiese aktrise. Sy is bekend vir haar rolle in die rolprent Almost (2007) en in die televisiereeks Packed to the Rafters (2008).
Kandelaaraalwyn
Die Kandelaaraalwyn (Aloe candelabrum) is 'n aalwyn wat voorkom en endemies is aan KwaZulu-Natal waar dit voorkom tussen die Umkhomazi- en Umgeniriviere.
Die aalwyn word geklassifiseer as 'n boom en sy FSA-nommer is 28.5 en word 2 tot 4m groot. Die aalwyn blom in Junie en Julie. In Engels staan die plant bekend as Candelabrum aloe.
Shawn Wayans
Shawn Wayans (gebore 19 Januarie 1971) is 'n Amerikaanse akteur en skrywer. Hy is bekend vir sy rolle in die rolprente Don't Be a Menace to South Central While Drinking Your Juice in the Hood (1996), Scary Movie (2000), White Chicks (2004), en Littleman (2006).
Fürstlich Drehna
Fürstlich Drehna (tot 1807 Deutsch Drehna, vanaf 1950 tot 1991 Drehna, Neder-Sorbies: Serbski Drjenow) is 'n stadsdeel van Luckau, 'n nedersetting in die administratiewe distrik Dahme-Spreewald van die Duitse deelstaat Brandenburg. Die nedersetting met 'n bevolking van minder as 300 word beskryf as 'n volmaakte simbiose van 'n waterkasteel (tans 'n vyfsterhotel), 'n kasteeltuin wat deur die befaamde Pruisiese hoftuinier en stadsbeplanner Peter Joseph Lenné aangelê is, die kasteel se historiese brouery, 'n historiese dorpskern, en die omliggende landskap met weivelde, grasland en mere in die omgewing.